**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2025. február 27-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adja az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2025. január 1. - 2025. január 31. közötti időszakban 71 db szerződés jogi kontrolljára került sor.

Az iroda gondoskodik a Közgyűlésen elfogadott normatív határozatok és megalkotott önkormányzati rendeletek kihirdetéséről.

A 2025. január 30. napján tartott Közgyűlésen elfogadott normatív határozatok 2025. január 30. napján kihirdetésre kerültek.

A 2025. január 30-i Közgyűlésen megalkotott önkormányzati rendeletek január 31. napján kihirdetésre kerültek:

* az önkormányzat 2024. évi költségvetéséről szóló 8/2024. (III.5.) önkormányzati rendelet módosításáról szóló 1/2025. (I.31.) önkormányzati rendelet,
* a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló 2/2025. (I.31.) önkormányzati rendelet,
* a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról szóló 3/2025. (I.31.) önkormányzati rendelet.

A 2025. január 30-i ülésen elfogadott határozatok, a közgyűlés jegyzőkönyve, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései megküldésre kerültek a Vas Vármegyei Kormányhivatalnak, illetve a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre kerültek.

A polgármesterre átruházott hatáskörben hozott nem hatósági döntések száma: 88 db

Az iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat. Az iroda gondoskodott a „Szombathely Szent Márton városa” Gyebrovszki János Alapítvány kuratóriumi tagjaiban, valamint a „Savaria Történelmi Karnevál” Közhasznú Közalapítvány kuratóriumi és felügyelő bizottsági tagjaiban történő változások bírósági átvezetéséről. A Kutyamenhely Alapítványt, valamint a Szombathelyért Közalapítványt érintően az iroda előterjesztést készített elő a februári ülésre, tekintettel arra, hogy a kuratóriumi, illetve FEB tagsági felkérést többen nem fogadták el.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját. Előkészítette és koordinálta a városi képviselők vagyon-nyilatkozattételével kapcsolatos feladatokat, gondoskodott a vagyonnyilatkozatoknak a honlapon történő közzétételéről.

Az iroda elkészítette a Polgármesteri Hivatal 2025. január 1. – 2025. január 31. közti időszakra vonatkozó iktatókönyvek szerinti hivatali statisztikát:

|  |  |
| --- | --- |
| **Az iktatott ügyiratok megnevezése** | **Az iktatott ügyiratok száma** |
| **Ágazat** | **2025.01.01. - 2025.01.31.** |
| **Főszám** | **Alszám** |
| **A) PÉNZÜGYEK** | **11618** | **381** |
| A.1. Adóigazgatási ügyek | 11618 | 381 |
| **B) EGÉSZSÉGÜGYI IGAZGATÁS** | **7** | **36** |
| **C) SZOCIÁLIS IGAZGATÁS** | **1017** | **1849** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **289** | **470** |
| E.1. Környezet- és természetvédelem | 61 | 35 |
| E.2. Építésügyek, településrendezés, területrendezés | 90 | 205 |
| E.3 Építésügy |  |  |
| E.4 Kommunális ügyek | 138 | 230 |
| **F) KÖZLEKEDÉS ÉS HÍRKÖZLÉSI IGAZGATÁS** | **214** | **482** |
| **G) VÍZÜGYI IGAZGATÁS** | **6** | **8** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **860** | **1864** |
| H.1. Anyakönyvi és állampolgársági ügyek | 282 | 444 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 2 | 37 |
| H.3. A Választásokkal kapcsolatos ügyek |  |  |
| H.4. Rendőrségi ügyek |  |  |
| H.7. Igazságügyi igazgatás | 7 | 22 |
| H.8. Egyéb igazgatási ügyek | 569 | 1361 |
| **I) LAKÁSÜGYEK** | **235** | **290** |
| **J) GYERMEKVÉDELMI ÉS GYÁMÜGYI IGAZGATÁS** | **35** | **112** |
| **K) IPARI IGAZGATÁS** | **5** | **12** |
| **L) KERESKEDELMI IGAZGATÁS, TURISZTIKA** | **64** | **113** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **55** | **76** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **14** | **39** |
| **R) SPORTÜGYEK** | **4** | **2** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **1748** | **2427** |
| U.1. Képviselő-testület iratai | 23 | 15 |
| U.2. Kisebbségi önkormányzat iratai |  |  |
| U.3. Szervezet, működés | 304 | 563 |
| U.4. Iratkezelés, ügyvitel | 6 | 15 |
| U.5. Személyzeti, bér- és munkaügyek | 785 | 1030 |
| U.6. Pénz- és vagyonkezelés | 630 | 804 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **2** | **2** |
| X.1. Honvédelmi igazgatás | 1 | 0 |
| X.2. Polgári védelmi, katasztrófavédelmi igazgatás | 1 | 2 |
| **IKTATOTT ÜGYIRATOK SZÁMA ÖSSZESEN:** | **16173** | **8163** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával, illetményváltozásával kapcsolatos adminisztrációt, a polgármester és a jegyző munkáltatói jogkörébe tartozó intézkedések végrehajtását.

2025. január hónapban az iroda ellátta a 2024. évi adóbevallás elkészítéséhez szükséges M30-as nyomtatvány kiküldésével, valamint a 2025. évi adókedvezmények igénybevételével, továbbá a 2025. évi szabadságok megállapításához szükséges nyilatkozatok begyűjtésével és feldolgozásával kapcsolatos feladatokat. Ellátta továbbá a Hivatal köztisztviselőinek 2024. évi teljesítményértékelésével, minősítésével és 2025. I. félévi követelményeinek kiírásával kapcsolatos adminisztratív feladatokat. A Közgyűlés által jóváhagyott, a 2025. évi igazgatási szünet időpontjára tekintettel kiküldésre került a dolgozók részére a megállapított éves szabadság mértéke, a szabadság tervezéséhez szükséges táblázatok (napi, havi bontásban).

Február hónapban kiküldésre került a közszolgálati tisztviselők továbbképzéséhez szükséges képzési tájékoztató.

Fentieken túl az iroda elvégezte a Hivatal 2025. évi költségvetésével kapcsolatos pénzügyi tervezési és egyeztetési, valamint a havi bérszámfejtéshez szükséges adminisztratív feladatokat.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2025. január 16-tól - 2025. február 12-ig** az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 15 |
| Adósságkezelés | 1 |
| Átmeneti támogatás | 244 |
| Krízis támogatás | 253 |
| Rendszeres gyógyszertámogatás | 22 |
| Temetési segély | 1 |
| Fűtési támogatás | 14 |
| Rendszeres gyermekvédelmi támogatás | 31 |
| Hátrányos helyzet megállapítása | 21 |
| Önkormányzati lakásban lakók lakbértámogatása | 38 |
| Nem önkormányzati lakásban lakók bérleti díj támogatása | 66 |
| Szén-monoxid érzékelő vásárlásához nyújtott támogatás | 12 |
| Közlekedési támogatás | 54 |
| Személyi térítési díj mérséklése | 3 |
| Speciális diétához támogatás | 1 |
| **Összesen** | **776** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek.

A Szociális és Lakás Bizottság a 2025. januári ülésén 5 család részére a lakáshasználatuk meghosszabbításáról döntött, 5 család részére rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

Közösségi Bérlakás Rendszerben nyilvántartott ingatlanok bérbeadása:

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2025. január hónapban 1 ingatlan bérbeadására került sor a KBR rendszerében.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2025. január - február hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk ügyintézése;
* beérkező elszámolások ellenőrzése;
* kapcsolattartás civil szervezetekkel;
* támogatási szerződések ügyintézése;
* Szent Márton Kártya ügyintézés;
* Babaköszöntő csomagok előkészítése;
* Házasulandóknak „Első gratuláció” előkészítése;
* Civil Fórum ülésének előkészítése.

Egészségügy területén végzett feladatok:

* 2025. januári Egészségügyi Szakmai Bizottsági ülés jegyzőkönyvének elkészítése;
* januári bizottsági, közgyűlési határozatok végrehajtása;
* február havi közgyűlési és bizottsági előterjesztések elkészítése;
* az egészségügyi szolgálati jogviszonnyal kapcsolatos havi jelentés megküldése a Belügyminisztérium részére;
* Háziorvosi Életpálya Modell kifizetéseinek intézése;
* rendelési idők módosítása miatt megállapodások módosítása.

Kultúra területén végzett feladatok:

* 2025. januári bizottsági és közgyűlési határozatok végrehajtása;
* rendelkező levelek, támogatási szerződés készítése;
* februári bizottsági, közgyűlési előterjesztések elkészítése;
* Savaria Szimfonikus Zenekar igazgatói pályázatra beérkező pályázatokkal kapcsolatos ügyintézés, szakmai bizottság összehívásának előkészítése;
* kulturális intézmények aktuális ügyeinek intézése.

Köznevelés területén végzett feladatok:

* januári bizottsági, közgyűlési határozatok végrehajtása;
* februári bizottsági, közgyűlési előterjesztések elkészítése;
* Szombathelyi Kőrösi Csoma Sándor Utcai Óvoda törvényességi ellenőrzésének előkészítése;
* Óvodaigazgatói Munkaközösség februári ülésének előkészítése;
* az óvodaigazgatók szabadságolásának dokumentálása, táblázat aktualizálása;
* az óvodákban lévő BTMN-es gyermekek adatainak bekérése és összesítése;
* rajzpályázat kiírása;
* vagyonellenőrzésről értesítő levelek kiküldése;
* belső ellenőrzési jelentések bekérése az intézményektől.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2025. január 18.– 2025. február 16. közötti időszakra vonatkozóan:

A sport területén végzett feladatok:

* 2025. január havi bizottsági és közgyűlési határozatok végrehajtása;
* polgármesteri, alpolgármesteri, rendelkező levelek elkészítése;
* támogatási szerződések elkészítése;
* február havi közgyűlési és bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános iskolások részére kosárlabda diákolimpia;
* általános és középiskolások részére röplabda diákolimpia;
* általános iskolások részére játékos sportverseny diákolimpia;
* általános és középiskolások részére B-kategóriás úszás diákolimpia;
* középiskolások részére torna diákolimpia.

Az iroda:

* segítette, koordinálta a szombathelyi székhelyű sportszervezetek aktuális ügyeit, valamint tájékoztatta az aktuális további pályázatokról a sportszervezetek vezetőit.
* folytatta a tervezett szabadidősport rendezvények, versenyek lebonyolítását, amelyet a Városstratégiai, Idegenforgalmi és Sport Bizottság 2024. március havi Bizottsági ülésen fogadott el. A szabadidősport sportrendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* megkezdte a 2025. évre tervezett szabadidősport rendezvények, versenyek előkészítő szervezését.
* közreműködésével került megrendezésre a II. Szombathelyi Vállalati Teremlabdarúgó Torna.
* folytatta a tervezett Diáksport versenyek, rendezvények lebonyolítását, amelyet a Városstratégiai, Idegenforgalmi és Sport Bizottság 2024. március havi Bizottsági ülésen fogadott el. A diáksport rendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* szervezésében került lebonyolításra általános iskolások részére a Játékos Sportverseny városi döntője.
* folytatta az óvodai és iskolai úszásoktatás 2025. évi téli turnusának szervezését és lebonyolítását.
* szervezésében került lebonyolításra a Kábítószerügyi Egyeztető Fórum.
* napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.
* folytatta a 2025. évi Nemzetközi Diákjátékok előkészítő szervezését.
* folytatta a Városi Sítábor előkészítő szervezését.
* elvégezte a Haladás 1919. Labdarúgó Kft. Felügyelőbizottsági ülésének adminisztratív feladatait.

**Bérleménykezelési Iroda:**

2025. január 1-től 2025. február 12-ig az iroda feladatkörébe tartozó ügyek száma az alábbiak szerint alakult:

|  |  |
| --- | --- |
| **ügyek típusa** | **száma (db)** |
| Műszaki ügyintézés | 165 |
| Lakásbérleti szerződéssel kapcsolatos ügyek | 175 |
| Bérleménykezeléssel kapcsolatos ügyek | 59 |
| Közművekkel kapcsolatos ügyek | 14 |
| Panaszkezeléssel kapcsolatos ügyek | 45 |
| Társasházakkal kapcsolatos ügyek | 25 |
| Tájékoztatások, adatszolgáltatások | 28 |

Az iroda:

* munkatársai megkezdték a bérleti/használati szerződések/megállapodások tervezetének előkészítését.
* folytatta a bérlemények birtokbavétele/birtokba adása kapcsán a szoros kapcsolattartást a közműszolgáltatókkal, személyes egyeztetést az átírásokkal összefüggésben.
* segítette a Pálos Károly Szociális Szolgáltató Központ és Gyermekjóléti Szolgálatot általuk jelzett használók magatartási, illetve fizetési problémainak kezelésében. Az iroda területileg illetékes kezelői személyes megjelenésükkel részt vettek az esetkonferenciákon.
* munkatársai személyesen részt vesznek a társasházi közgyűléseken – a tulajdonos önkormányzat képviseltétben eljárva – a közös képviselők által meghatározott időben, megkezdődtek a 2024. évi beszámolók elfogadása.
* megkezdte az éves bérleményellenőrzés tervezet összeállítását, az azokhoz szükséges táblázatok elkészítésével.
* megkezdte a célfeladattal összefüggő adatok és iratminták összeállítását.
* műszaki ügyintézője hatékonyan kezdte meg munkáját az új rendszerbe történő integrálás feltételei szerint.
* bérleménykezelői komoly figyelmet fordítottak a bérlői bejelentések, panaszok kezelésére, intézésére, továbbá helyszíni kivizsgálására.

**A Közgazdasági és Adó Osztály 2025. január – februárig tartó beszámolási időszakra vonatkozóan a következő tevékenységeket látta el:**

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

**Beszámoló az Adókivetési és az Adóvégrehajtási és Könyvelési Iroda tevékenységéről**

**Adókivetési Iroda:**

A Magyar Államkincstár által előírt határidőre önkormányzati adóhatóság végrehajtotta az ASP.ADÓ szakrendszerben a 2024. év végi zárás és a 2025. évi nyitás feladatait.

Az elkészült zárási összesítőket, kimutatásokat, ellenőrző listákat a Kincstár Vas Vármegyei Igazgatósága részére elektronikus rendszeren keresztül továbbította az iroda. Az évnyitást követően a helyi adók 2025. évi nyitó kivetési munkafolyamatait az iroda megkezdhette.

A 2025. évi építményadó fizetési kötelezettségek előírásra kerültek az adózók adófolyószámláján. Szombathely Megyei Jogú Város Közgyűlésének a helyi adókról szóló 38/2011. (XII.19.) önkormányzati rendelete (továbbiakban: Ör.) szabályozza az építmények adóztatását. Az Ör. 2025. január 1. napjától hatályos módosításával a Közgyűlés az építményadó mértékének változásáról döntött. Az 1000 m2 alapterület feletti kereskedelmi egységeket és egyéb nem lakás céljára szolgáló építményeket érintő adókötelezettség változásáról hivatalból kiküldésre kerültek a határozatok az érintett adóalanyok elektronikus tárhelyére.

2025. január 15. napi határidőig kellett az építményadó adatbejelentést megküldeniük azoknak az adózóknak, akiknek az építményadót érintően 2025. évtől adókötelezettség változásuk (keletkezés, megszűnés, módosítás) keletkezett.

A 2025. évtől építményadó kötelezettség változást érintő építményadó adatbejelentések feldolgozása és a határozathozatal folyamatosan tart. Az építményadó hatálya alá be nem jelentett adótárgyak vizsgálatát is folyamatosan végzi az adóhatóság. A 2025. I. félévi, 2025. március 17. napig esedékes helyi adó kötelezettségeket tartalmazó egyenlegértesítők kiküldése legkésőbb 2025. február végéig megtörténik.

**Adóvégrehajtási és Könyvelési Iroda:**

Az iroda az adótartozások behajtásával kapcsolatos előkészítő feladatok után (hátralékos lista, kimutatások készítése) a fizetési kötelezettségüket nem teljesítő adózókat felszólítja a tartozásuk rendezésére. A befizetés elmaradása esetén az ügyintéző intézkedik a végrehajtási eljárás megindításáról. Adóvégrehajtási cselekményként hatósági átutalási megbízás (inkasszó) benyújtására, munkabérre és egyéb járandóságra történő letiltásra, továbbá ingatlan végrehajtás során az ingatlanvagyonra történő jelzálogjog, illetve végrehajtási jog bejegyzésére kerülhet sor.

Az adók módjára behajtandó köztartozások tekintetében az ügyintéző gondoskodik a tartozás előírásáról, nyilvántartásáról és behajtásáról.

Az iroda naprakészen ellátja a felszámolási-, csőd és végelszámolási eljárásokkal és a hitelezői igények kezelésével, valamint a kényszertörlési eljárás során a követelések bejelentésével kapcsolatos teendőket.

Az iroda gondoskodik az önkormányzati adószámlákra érkező befizetések számlakivonatainak folyamatos, naprakész könyveléséről. Továbbá ellátja a könyveléssel kapcsolatos átutalási, kiutalási, átvezetési, jelentési, zárási feladatokat.

Az iroda külön jogszabályokban meghatározott esetekben vagyoni bizonyítványt, illetve Szombathely város illetékességi területén elhelyezkedő ingatlanok értékéről adó- és értékbizonyítványt állít ki. 2025. január hónapban 2 db vagyoni bizonyítványt állított ki, valamint hagyatéki eljárásban, végrehajtási eljárásban, illetve gyámügyi eljárásban történő felhasználás céljából összesen 89 db ügyben, ügyenként egy vagy több ingatlan értékéről állított ki adó- és értékbizonyítványt a megkeresők részére.

A **Főépítészi Iroda** az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott az iroda tájékoztatást. A lakossági gázártámogatáshoz jegyzői hatósági bizonyítványokat állított ki. Az iroda részt vett a Területi Építészeti Tervtanács és az Országos Építészeti Tervtanács ülésein. Előkészítette a Helyi Építészeti Tervtanács ügyrendjét és a településképi rendelet módosításának tervezetét.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról.

Az **Általános Hatósági Iroda:**

Az irodához tartozó *anyakönyvvezetők* munkája során 2025. január 1-31. között az alábbi új anyakönyvi események történtek:

* születés anyakönyvezése: 137
* házasságkötés: 10
* haláleset anyakönyvezése: 284

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2025. január 1-31. között a bejegyzett események száma az alábbiak szerint alakult:

* születési események és ehhez kapcsolódó változások: 540
* házassági bejegyzések és ehhez kapcsolódó változások: 169
* halotti bejegyzések: 34

2025. február 1. napjától – az anyakönyvi eljárásról szóló 2010. évi I. törvény módosítása értelmében – megszűnt az anyakönyvvezetőknek az a feladata, hogy a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmást, aláírást, valamint ujjnyomatot felvételezzék, ha a házassági név eltérő lesz a születési névtől vagy a házasságkötés előtt közvetlenül viselt névtől.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A házasságkötések mellett a rendezvényszervezők részt vettek a doni áttörés 82. évfordulója alkalmából 2025. január 10. napján tartott városi megemlékezés szervezésében.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2025. január 1-31. között 141 ügyben indult meg a hagyatéki leltározás, összesen 1356 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos bejelentések és kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló bejelentések és kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett bejelentéseket és kérelmeket egyeztetik az ügyfelekkel, bizonyos esetekben hiánypótlásra kerül sor.

2025. január hónapban összesen 53 bejelentés és kérelem érkezett:

* 32 kereskedelmi tevékenységgel kapcsolatos bejelentés és kérelem;
* 14 kereskedelmi és kulturális célú közterület-használati kérelem;
* 1 szálláshely-szolgáltatási tevékenységgel kapcsolatos bejelentés;
* 3 teleppel kapcsolatos bejelentés és kérelem;
* 3 rendezvénytartási kérelem.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé. Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. Továbbá a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet, valamint az ellenőrzési tervben foglaltak alapján végzi a nyilvántartásba vett szálláshely-szolgáltatók hatósági ellenőrzését. Ennek keretében ellenőrzésre kerülnek a szálláshely-szolgáltatók és a vendéglátó üzletet üzemeltetők Nemzeti Turisztikai Adatszolgáltató Központ (NTAK) felé történő regisztrációs és rendszeres adatszolgáltatási kötelezettségének teljesítése is. 2025. január hónapban a vendéglátó üzletek NTAK-ellenőrzésére összesen 25 esetben került sor.

Az iroda *hatósági ellenőre* bejelentések alapján – esetenként a társszervekkel közösen – végzi a zenés, táncos rendezvények, valamint zeneszolgáltatást nyújtó kereskedelmi és vendéglátó üzletek éjszakai ellenőrzését és megteszi a szükséges intézkedéseket, annak érdekében, hogy az üzletek által kibocsátott zaj ne érje el a veszélyes mértékű környezeti zaj szintjét és a hatásterületen élő lakosság nyugalmát ne zavarja.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad.

Szombathely Megyei Jogú Város Önkormányzata tulajdonában álló mezőgazdasági besorolású területek *(„kiskertek”)* esetében a területek hasznosítása első sorban *rekreációs földhasználati szerződések* keretében történik. Ezen szerződések közül 2025. január 31. napjával több mint 650 szerződés járt le. A földhasználati szerződéseket a következő hasznosítási időszakra vonatkozóan 2025. január hónapban a földhasználókkal megkötésre kerültek.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2025. január hónapban 2 új eljárás indult, a folyamatban lévő ügyek közül 1 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2025. január hónapban a Közterület-felügyelet bejelentése alapján 8 esetben indult eljárás. A folyamatban levő ügyek közül 2025. január hónapban 4 közigazgatási eljárás zárult le határozathozatallal, amelyek közül 2 esetben figyelmeztetés szankció került alkalmazásra, 2 esetben a jogsértés el nem követése került megállapításra.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2025. január hónapban összesen 137 hirdetmény közzétételére került sor.

Az Általános Hatósági Irodához tartozó *Ügyfélszolgálathoz* e-mailen és telefonon is érkeznek megkeresések, bejelentések, illetve az ügyfelek személyesen is kérnek tájékoztatást. Ezek számadatai 2025. január hónapban az alábbiak szerint alakultak:

|  |  |  |  |
| --- | --- | --- | --- |
| Hónap | e-mail | telefon | általános információ |
| 2025. január | 276 | 225 | 102 |

Fentieken túl Szent Márton-kártya kiadására pedig 2025. január hónapban 86 esetben került sor az ügyfélszolgálati ügyintéző által.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi és biztonsági igazgatással kapcsolatos feladatokat. Döntésre előszíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szerevezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel és a közterület-felügyelettel, Blaguss Agora Hungary Kft-vel és Volánbusz Zrt-vel.

A védelmi ügyintéző emellett ellátta a doni áttörés 82. évfordulója alkalmából 2025. január 10. napján tartott kegyeleti megemlékezések zavartalan lebonyolítása érdekében szükséges feladatokat, egyeztetett a honvédséggel, a Honvédelmi Minisztériummal.

**Közterület-felügyelet**

1. Térfigyelő ügyeleti szolgálat

Januárban a térfigyelő ügyeleti szolgálathoz összesen 127 db lakossági bejelentés érkezett. A lakossági bejelentések a Közterület-felügyelet felé 104 esetben telefonon, 20 esetben elektronikus úton, 3 esetben személyesen történtek.

A Szombathelyi Rendőrkapitányság hivatalos megkeresésére 10 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 5 esetben alkalmazott hangszórón keresztül figyelmeztetést, valamint 4 esetben alkalmazott feljelentést. 66 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 2 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 27 esetben kért segítséget munkavégzésük elősegítése érdekében.

1. Gépkocsizó reagáló szolgálat

A reagáló szolgálat a fenti időszakban 307 esetben alkalmazott szabálysértések észlelése esetén figyelmeztetést, továbbá 11 esetben a gépjármű üzembentartójának távollétében helyszíni bírságot szabtak ki. 42 esetben alkalmaztak feljelentést és 1342 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 43 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2025. január hónapban az alábbi intézkedéseket alkalmazták:

|  |  |  |  |  |  |
| --- | --- | --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** | **Szabálysértési feljelentés** | **Közigazgatási eljárás** |
| **Közúti közlekedési szabályok megsértése** | 426 | 0 | 15(435.500,- Ft) | 2 | 2 |
| **Közrend elleni szabálysértések** | 15 | 0 | 0 | 1 | 0 |

A járőrszolgálat által mobiltelefonos applikáción keresztül összesen 23 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított. A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, illetve az ellenőrzések számát szinten tartjuk. A Váci Mihály utcai szolgáltatóház és annak környéke továbbra is kiemelt területként került kezelésre. Továbbá a Közterület-felügyelet fokozott ellenőrzést hajtott végre a Derkovits-lakótelepen szabálytalanul várakozó gépjárművek tekintetében.

A szabálysértőkkel szemben a térfigyelő kamerarendszerhez rendelt hangszórón keresztül figyelmeztetések kerültek alkalmazásra, valamint a gyalogos járőrszolgálat helyszíni intézkedéseket folytatott le a Fő téren szabálytalanul közlekedő kerékpárosokkal szemben.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak, amely során 1 esetben kezdeményezett az iroda közigazgatási hatósági eljárást a Vas Vármegyei Kormányhivatal felé. Redmine rendszeren történő jelzés 4 esetben történt.

1. Állategészségügyi és Ebrendészeti Szolgálat

|  |  |
| --- | --- |
| **2025. január 1-31.** | **db** |
| 2025. január 1. napján a telepen lévő ebek száma | 13 |
| Közterületen befogott eb | 2 |
| Állatvédő szervezettől átvett eb | 0 |
| Rendőrségi eljárásban bekerült eb | 0 |
| Hatósági megfigyelés alatt lévő eb | 0 |
| A telepről a gazdának átadott eb | 1 |
| Örökbeadott eb | 0 |
| Közterületen befogott, az állatkórháznak átadott eb | 0 |
| Állatkórházban elaltatott eb (eutanázia) | 0 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 10 |
| Ebtetem | 1 |
| Egyéb állattetem (galamb, sün, macska, patkány stb.) | 1 |
| 2025. január 31. napján a telepen lévő ebek száma | 14 |

1. Egyéb feladatok

*Forgalomra alkalmatlan gépjárművek:*

|  |  |
| --- | --- |
| Észlelt gépjárművek száma: | 52 db |
| * rendszámmal ellátva
 | 39 db |
| * rendszám nélküli, regisztrációs matricával ellátva
 | 1 db |
| * rendszám nélküli, egyéb azonosítóval beazonosított
 | 7 db |
| * rendszám nélküli, Magyarországon nem került regisztrálásra, nem található a nyilvántartásban
 | 5 db |
| Elszállított gépjárművek száma: | 6 db |
| * rendszámmal ellátva
 | 5 db |
| * rendszám nélküli, Magyarországon nem került regisztrálásra, nem található a nyilvántartásban
 | 1 db |
| Kiváltott gépjárművek száma: | 2 db |
| Bontó-hulladékkezelő részére megsemmisítésre átadott gépjárművek száma: | 2 db |
| Ideiglenes kivonási kérelmek száma: | 4 db |
| Közigazgatási hatósági eljárások kezdeményezése: | 8 db |

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 9 esetben kezdeményezett az iroda közigazgatási eljárást.

*Zöld területen való várakozás miatti közigazgatási eljárásokkal kapcsolatos intézkedések:*

|  |  |
| --- | --- |
| 2025. január hónapban megindított új közigazgatási hatósági eljárások | 29 db |
| 2025. január hónapban meghozott határozatok száma | 16 db |
| * ebből közigazgatási szankciók száma
 | 11 db |
| * figyelmeztetések száma
 | 11 db |
| * közigazgatási bírságok száma, összege
 | 0 db  |
| * a jogsértés el nem követését megállapító határozatok száma
 | 5 db |

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Iroda felé 8 esetben forgalomra alkalmatlan gépjármű közterületen történő engedély nélküli tárolása, valamint 1 esetben közterület-használati hatósági engedély hiánya miatt kezdeményezte közigazgatási hatósági eljárás indítását.

*Büntetőeljárások megindítása:* A Közterület-felügyelet büntetőeljárást a Szombathelyi Rendőrkapitányság irányába 2025. január hónapban nem kezdeményezett.

*Biztosítási feladatok:* 2025. január hónapban az alábbi biztosítási feladat került végrehajtásra:

* január 23. – Lázár János építési és közlekedési miniszter látogatásának biztosítása, területek zárása.

A **Városüzemeltetési és Városfejlesztési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a projektek közbeszerzési munkarészeinek ellenőrzési eljárásaiban.

2025. évre a közebszerzési tanácsadó beszerzése – Versenyszabályzat szerint – megtörtént, 2025. február 1. hatállyal, 2025. december 31-ig.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **Új bölcsőde építése Szombathely Szentkirály városrészen- eszközbeszerzés II. (megismételt eljárás)** | A Közbeszerzési Bíráló Bizottság 2024. október 24. napján tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 17/2024. (X.24.) sz. KBB határozatában elfogadott. A közbeszerzési eljárás nyertes ajánlattevője a KELET-TANÉRT Kft., székhelye: 4551 Nyíregyháza, Fő utca 53., második helyezett a HOR Zrt., székhelye: Budapest, Péterfy Sándor utca 7. fsz. 1. ajtó.A szerződés 2024. november 5-én a KELET-TANÉRT Kft-vel aláírásra került, a szerződés teljesítése 2024. december 6-án megtörtént. A MÁK hiánypótlási felhívására a hiánypótlás 2025. január 10. napján benyújtásra került. Az eljárás utóellenőrzése lezárult, melynek keretében a MÁK 2025. január 27. napján feltétellel támogató tartalmú tanúsítványt állított ki. |
| 2. | **Zárt csatorna fedlapok, víznyelőrácsok cseréje** | A Közbeszerzési Bíráló Bizottság 2024. október 24. napján tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 20/2024. (X.24.) sz. KBB határozatában elfogadott. A közbeszerzési eljárás nyertes ajánlattevője a „SZKENDÓ”Kft., székhelye: 9700 Szombathely, Mérleg u. 2.A szerződés 2024. december 3. napján aláírásra került. A szerződés teljesítése folyamatos. |
| 3. | **Szerver, storage, operációs rendszer beszerzése II.** | A Közbeszerzési Bíráló Bizottság 2024. december 4-én tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 21/2024. (XII.4.) sz. KBB határozatában elfogadott. A közbeszerzési eljárás nyertes ajánlattevője a WSH Számítástechnikai, Oktató és Szolgáltató Kft. székhelye: 1117 Budapest, Budafoki út 97.Nyertes ajánlattevővel a szerződés 2024. december 19. napján aláírásra került.A teljesítés megtörtént, az eljárás eredményéről szóló hirdetmény feladásra került. |
| 4. | **Szombathely 3676 hrsz-ú ingatlanon, a Bartók Béla körúton lévő Perint-patak híd teljes körű felmérése, fő- és célvizsgálata** | A Közbeszerzési Bíráló Bizottság 2025. február 3-án az eljárás megindításáról döntött, az ajánlattételi felhívást és közbeszerzési dokumentációt megtárgyalta, melyet a Döntéshozó 2/2025. (II.3.) sz. KBB határozatában elfogadott.Az ajánlattételi határidő 2025. február 24. |
| **5.**  | **„TOP Plusz-1.3.1-21” kódszámú „Fenntartható városfejlesztési stratégiák támogatása” című és a „TOP Plusz-1.3.2-23” kódszámú „Fenntartható városfejlesztés” című pályázati felhívások keretében Stratégiai dokumentumok beszerzése** | A közbeszerzési eljárás előkészítése folyamatban van. Az ajánlattételi felhívás, valamint a szerződés tervezete elkészült. |

A **Beruházási Iroda** vezetője az alábbi tájékoztatást adja az iroda munkájáról:

**SECAP:** A dokumentáció elkészítéséhez adatkérés érkezett a készítőtől két témában: megnevezni a 2021-2024 időszakban futó azon pályázatokat, melyekben támogatási feltételként előírják, hogy az érintett projekt szerepeljen a SECAP-ban, ezt a Vagyongazdálkodási és Városfejlesztési Iroda segítségével készítette el az iroda. Másik kérdéskör: a 2021-2024 időszakban tervezett és ténylegesen megvalósult szociális jellegű projektek; lakásprogramok, bérlakás építési, illetve felújítási projektek, melyek a bérlők energiaköltségeinek csökkentését, energiaszegénység enyhítését eredményezték (nyílászárócsere, homlokzati hőszigetelés, födém hőszigetelés, épületgépészeti rendszerek felújítása), ennek kigyűjtését a SZOVA NZrt. bevonásával végezte el az iroda. A nyertes Bozzay Balázs egyéni vállalkozó teljesítésének ellenőrzése folyamatban van. Az előzetes dokumentációt prezentáció formájában bemutatta a vállalkozó a területért felelős vezető tisztségviselőknek. A szakmai észrevételeket a vállalkozó javította, kiegészítette. Szakmai teljesítés igazolása megtörtént, a vállalkozó a számlát beküldte.

**TOP\_Plusz-3.4.1-23-SH1-2024-00003 sz. "Bölcsődék fejlesztése Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta.

**TOP\_Plusz-3.4.1-23-SH1-2024-00002 sz. "Egészségügyi alapellátás fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta.

**TOP\_PLUSZ-3.4.1-23-SH1-2024-00006 sz. "Gyermekjóléti és szociális alapszolgáltatások fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta.

**TOP\_PLUSZ-3.4.1-23-SH1-2024-00005 sz. "Óvodafejlesztések Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta.

**TOP\_Plusz-3.4.1-23-SH1-2024-00004 sz. "Szociális alapszolgáltatások minőségi fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta.

**TOP\_ PLUSZ-1.3.1-21-VS1-2022-00001 azonosítószámú „Szociális alapszolgáltatások fejlesztése”**

Szombathely, Pozsony utca 47. szám alatti ingatlanon (hrsz. 7685) meglévő idősek nappali otthona átalakítása és bővítése, valamint autizmussal élők nappali ellátását biztosító otthon létesítése:

A megalapozó dokumentum (továbbiakban: MAD) műszaki tartalmának összeállításában részt vett az iroda; koncepcionális vázlatrajzot, helyszínrajzot és helységlistát készített. A 2024. áprilisi közgyűlésre az előterjesztés műszaki tartalma összeállításra került. A Közgyűlés elfogadta a MAD benyújtását. Az anyag összeállítását követően 2024. augusztus 12-vel a projektmenedzser benyújtotta a MAD-ot. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelés megkezdődött.

**TOP\_PLUSZ-6.2.1-23-SH1-2024-00001 számú, "Sárdi-éri iparterület fejlesztése, kivezető út építése"**

A tervező beszerzését készíti elő az iroda, mely a megelőző földhivatali átvezetéseket követően indítható. A termőföld végleges más célú hasznosításához szükséges földmérési munkarészek megrendelésre kerültek. A talajvédelmi terv elkészítésére vonatkozóan az ajánlatkérés megtörtént, a munka megrendelésre került. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelés megkezdődött.

**TOP\_ Plusz 1.3.2-23 kódszámú Fenntartható városfejlesztés**

A meghatározott, megkapott fejlesztési igények helyszíni felmérését, szakmai vizsgálatát elvégezte az iroda, a javasolt műszaki tartalmakat összeállította és tisztségviselői jóváhagyással a projektmenedzseri feladatokat ellátó Savaria Városfejlesztési NKft-nek megküldte. A vezetők által kiválasztott elemek alapján összeállított projektcsomagokhoz kapcsolódó, támogatás iránti kérelemhez szükséges további műszaki dokumentációk összeállítását elvégezt a Beruházási Iroda.

A projekt elemek tekintetében:

|  |  |
| --- | --- |
| Projekt címe | Elvégzett munka |
| P1.V2 Parkolási infrastruktúra- és zöldfelületfejlesztés a Derkovits városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került.  |
| P1.V3 Zöldfelületfejlesztés Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A Zöldinfrastruktúra Tervzsűri részére 2025. február 6-án a projektmenedzserrel közösen bemutatta a koncepcionális ötletterveket, a tervzsűri szakmai értékelésére, javaslatára vár. |
| P1.V4 Hunyadi út felújítása Szombat-helyen I. ütem | A projektmenedzser által elkészített megalapozó dokumentum műszaki szakmai véleményezését elvégezte az iroda. |
| P1.V5 Kodály Zoltán utca felújítása Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. |
| P1.V6 Belterületi úthálózat fejlesztése | - |
| P1.V7 Kerékpárosbarát fejlesztések a déli városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. |
| P1.V8 Közúti infrastruktúra fejlesztése | - |
| P1.V9 Belterületi utak fejlesztése Szombathelyen  | - |
| P1.V10 Kerékpárosbarát fejlesztések Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. |
| P1.V11 Belterületi útfelújítások | - |
| P1.V12 Belterületi utak korszerűsítése | - |
| P1.V13 Markusovszky L. utca felújítása | - |
| P1.V14 Bartók Béla krt. és híd felújítása | A híd – és fővizsgálat beszerzésére vonatkozó műszaki szakmai adatlapot összeállította az iroda, a közbeszerzési eljárás megkezdődött. |
| P1.V15 Hunyadi utca felújítása Szombathelyen II. ütem | \_ |

**RRF 1.1.2-2021 azonosító számú „Bölcsődei nevelés fejlesztése” a Szombathely, Szent István király utca 119. sz. 11725 hrsz-ú ingatlanon:** A bölcsőde kivitelezési munkái befejeződtek, a műszaki átadás-átvételi eljárás lezárult 2024. november 12-én. A bölcsődei eszközbeszerzésekhez kapcsolódóan mindhárom eszközbeszerzési körben a vállalkozók szerződésszerűen teljesítettek, kifizetésük megtörtént. A bölcsőde 2024. december 16-án megnyitott. A közbeszerzési eljárások ellenőrzését végzi a Magyar Államkincstár, a hiánypótlási felhívások megválaszolása folyamatosan zajlik. Lechner Központ végső igazolásának kiállításához további adatszolgáltatási kérés érkezett, ezek beszerzését és összeállítását végzi az iroda. Eszközbeszerzés garanciális hibalistájának teljesítése folyamatban van. A hálózati víz-, és a villamos energia használatának átíratását intézi az iroda az Egyesített Bölcsődei Intézmény nevére.

**Létesítményi, intézményi karbantartások, felújítások**:

* Az AGORA inverter cseréje megtörtént intézményi finanszírozásból, karbantartási megállapodás 2024. évre vonatkozó teljesítésigazolás kiállításra került. A régi inverter leselejtezését intézi az iroda. 2025. I. félévre vonatkozó, fenntartási jelentésekhez szükséges nyilatkozatok beszerzését is végzi.
* A Bercsényi Iskola energetikai felújítása keretén belül telepített, lapostetőn elhelyezett napelempark a közelmúltban bekövetkező viharos időjárások következtében megrongálódott; a beton tömbök elmozdultak, kibillentek több helyen, ezáltal a vezetékek, kábelek megfeszültek. Négy helyen a villámhárító is letört, valamint egy kapcsolószekrény el is törött. Ennek biztosításból történő kárrendezésére az intézmény felvette a kapcsolatot a biztosítóval, az iroda tájékoztatta a Tankerületi Központot, és egyben kérte a biztosító felé való kárbejelentést. Piackutatási célú árajánlatot kért az iroda a kivitelezőtől a napelempark megrongálódott elemeinek helyreállításra, illetve kiegészítő leterhelésére. Továbbá a fejlesztés során megvalósított napelempark Tankerületi Központ kezelésébe átadásához szükséges szakvélemény készítésére is kért be árajánlatot.

**11-es Huszár út és Lovas utca összekötését biztosító út építése**: Az engedélyezési és kiviteli tervek elkészítésére vonatkozóan versenyszabályzat szerinti ajánlattételi felhívás kiküldésre került. A beérkezett ajánlatok kiértékelése megtörtént, a tervezési feladatokra vonatkozó szerződés megkötésre került, a terveket a Westber Kft. készíti, a teljesítés a szerződés szerint zajlik. A tervezési folyamatok elősegítése érdekében a csapadékvíz elvezetésének megoldására egyeztetéseket folytatott az iroda.

**Villamos energia beszerzés**:

- Az Önkormányzat, a Polgármesteri Hivatal, valamint a Savaria Városfejlesztési Nonprofit Kft. 2025. évi villamos energia beszerzéséhez szükséges műszaki és egyéb dokumentumokat összeállította az iroda és a Közbeszerzési Irodának átadta 2024. szeptember 6-án. A Központi Közbeszerzési Portálon megjelent a felhívás, kiegészítő tájékoztatás kérésekre a válaszokat megadta, a bontási jegyzőkönyv kiküldésre került az érintettek részére. Bíráló bizottsági döntést követően a szerződéseket előkészítette az iroda, melyek aláírásra kerültek.

- Az adatszolgáltatás és a hiányzó adatok bekérése, POD azonosítók egyeztetése folyamatosan zajlik. Az ideiglenes áramvételi helyek kialakításához (Adventi Vásár, Majális, sportrendezvények) és új fogyasztási helyek kiépítéséhez (pl. trafibox, kerékpárút, gyalogos átkelőhelyek) szükséges befogadói nyilatkozatok kérését intézi az iroda és az elosztói engedélyes felé történő igénybejelentéshez adatokat szolgáltat, a jóváhagyásban közreműködik.

- A szombathelyi északi iparterület 4 MWA teljesítménybővítés a Vépi úti alállomás és a 02089/3 hrsz. alatt létesített új kapcsolóállomás között földkábelen keresztül 6000 m hosszan kerül biztosításra szerződés szerint. A földkábel tervezése és kivitelezése E.ON Zrt. beruházás keretében valósul meg. Az E.ON a munkákat megkezdte, a Galambos Transz Kft. telephelyétől induló vezeték kiépítése zajlik. A további 2 MW igénylése megtörtént.

**A Horizon 2020 programból támogatott, 101003757 számú JUSTNature nemzetközi projekt** keretében a szombathelyi Dési Huber István Általános Iskola épület körüli udvar és a Szombathely, Hunyadi János úti közpark elkészült. Aktiválása, biztosításba történő felvételük megtörtént. Földhivatali átvezetés előkészítését végzi az iroda.

**A Horizon 2020 JUSTNature projekt** keretén belül a szombathelyi Perint patak (Szent Flórián körút és Szent Gellért utcák közötti szakaszának) keleti partjának, a Szombathely 9144/12 hrsz-ú ingatlannak a növénytelepítésére és árnyékosítására vonatkozó koncepcionális terv elkészítésére a tervezőt beszerezte az iroda. A koncepcionális tervet Szily Adrien tervező 2025. január 16-án benyújtotta.

**1625/2021. (IX.3.) Korm. határozat szerinti + 300 millió Ft támogatás - Zanati kerékpárút fejlesztése projekt:** A kivitelezés befejeződött, a forgalomba helyezési engedélyt a hatóság kiadta, az ingatlan nyilvántartásban történő átvezetéshez szükséges dokumentáció a földmérő által január elején benyújtásra került a Földhivatalhoz (I. lépés), a telekalakítási engedélyezési eljárás (II. lépés) kérelmeinek (3 db) benyújtása július 18-26-án megtörtént. Az 1 éves garanciális bejárás megtartásra került, a hibák kijavítása a kivitelező részére előírásra került. Az iroda a birtokbaadási eljárást készíti elő a Magyar Közút részére. Közös helyszíni bejárást folytatott le a Közút szakembereivel és a kivitelezővel, a garanciális hibákat a kivitelező a tavasz folyamán kijavítja.

**TOP-6.1.5-15-SH1-2019-00002 Ferenczy I. utcai fejlesztés:**

A projekt zárása megtörtént. A támogató által a projektzáráshoz szükséges dokumentumok beszerzése megtörtént.

A Szent Quirinus utca csapadékvíz elvezetésének vízjogi üzemeltetési engedélyezéséhez szükséges dokumentumok (tulajdonosi hozzájárulások) beszerzése többszöri próbálkozásra idén megtörtént, az iroda újra megindítottuk az utca vízjogi üzemeltetési engedélyének megszerzésére irányuló eljárást, a hatóság hiánypótlást küldött ki, a hiányzó dokumentumok beszerzését intézi.

**Garanciális munkák:**

* A Weöres Sándor Óvoda garanciális jellegű vizesedési problémáinak és a hátsó alu ajtó javítása érdekében az Inter Alp Kft-vel felvette az iroda a kapcsolatot. A hiba elhárítása megtörtént, a kivitelezői tájékoztatás szerint újabb vizesedési probléma nem jelentkezett, a burkolat végleges helyreállítására felszólította a kivitelezőt. A burkolat kijavításra került, a festés javítása január közepén megtörtént.
* A Vásárcsarnokban felmerülő garanciális problémákat az üzemeltető jelezte, melyet továbbított az iroda a kivitelezőnek, aki a javításokat folyamatosan végzi. (Ablakmotor csere, nyílászárók, dilatációk folyamatos javítása.)
* Az Oladi Szakközépiskola energetikai felújításához kapcsolódó garanciális szemlére 2024. november 13-án került sor. A műszaki ellenőr által felvett hibalista szerinti hibák kijavítására a kivitelező felszólítása megtörtént. Imocent Kft. javította meghibásodott tornatermi menekülő ajtót, de az ajtók karbantartására az intézménynek erre szakosodott szakcéggel kell szerződést kötnie. Az intézmény megküldte az iroda részáére a napelem 2025. januárra vonatkozó mérőóra állásait.
* Városligeti Bölcsőde: Karácsonyi időszakban a viharos időjárás megrongálta az udvari játéktároló házat, melynek kárrendezése megkezdődött a biztosítónál.

**Városháza tartószerkezeti megerősítése**

Tartószerkezeti szakértői vélemény alapján a Városháza épület tartószerkezeti felújításának tervezői feladataira vonatkozó első beszerzés eredménytelen lett. A kibővített tervezői körnek ismételten kiküldésre került az ajánlatkérés.

**Tervezések:**

* Szombathely II. ütem Gyöngyös-patak 1. részgyűjtőre (Joskar-Ola lakótelep – vasút – Szent Gellért utca – Hunyadi út által határolt terület) vonatkozó Szombathely város csapadékvíz elvezetésének egységes szerkezetű vízjogi üzemeltetési engedélyezési tervei elkészültek, az engedélyezési eljárás folyamatban van. Több körben kérte az iroda az érintett ingatlan tulajdonosainak hozzájárulását, 2024. szeptember közepén sikerült beszerezni az utolsót. A vízjogi üzemeltetési engedély kérelem benyújtásáról gondoskodott, szeptember 25-ével a tervező benyújtotta azt a hatósághoz. Az eljáró vízügyi hatóság vízjogi engedély határozatát 2024. december 2-án kiadta, mely december 18-án véglegessé vált. A tervező kifizetése megtörtént.
* Szombathely város területén, 3 helyszínen (Markusovszky Lajos utca 5-8. szám között, Ernuszt u. és Komlósi F. u. között, és a Körmendi úton) az iroda új gyalogátkelőhelyek tervezését rendelte meg. A munkaközi tervek értékelése és a helyszíni egyeztetések megtörténtek. Vezetői jóváhagyást követően benyújtásra kerültek az engedélyes tervek a hatóság felé és megindult az engedélyezési eljárás. A határozat véglegessé vált, a kiviteli tervek elkészültek.
* Szombathely Jászai Mari utca 1/A-1/D épületek előtti járdaszakasz tervezésére a megrendelő kiadása folyamatban van.

**Adatszolgáltatások, jelentések, szakmai vélemények készítése:**

* Közbeszerzési eljárások teljesítéséhez tartozó adatszolgáltatások megküldése a Közbeszerzési Iroda felé. Folyamatosan történik a kivitelezésekkel összefüggésben.
* Nemzetgazdasági szempontból kiemelt ügyekről jelentés készítése és megküldése a Vas Vármegyei Kormányhivatal részére. Folyamatosan, minden hónap végén készíti el az iroda.
* OSAP adatszolgáltatás is rendszeres, folyamatosan végezi az iroda és határidőben benyújtásra kerül.

**Projekt indikátorok stabilizálása:** Az akciólista elkészült, a kritériumok begyűjtése befejeződött. Az érintett felekkel való egyeztetés megtörtént. A verifikációs és validációs folyamatok átdolgozása megtörtént, jelenleg az operatív tevékenységek átdolgozását végzi az iroda. Összesítve az alábbi validációs nyilatkozatok érkeztek be eddig: Agora Központ, Neumann János Általános Iskola, Margaréta-, Hétszínvirág-, Maros-, Pipitér Óvodák, Oladi Szakgimnázium és Szakközépiskola. Két helyen van szükség javításra, mely jelenleg folyamatban van: Napsugár és a Micimackó Óvoda. A Beruházási Iroda kooperatív módon, műszaki javaslatokkal segíti a folyamatot, azoknál az intézményeknél, ahol erre igény van. A szakirányú kérdésekben segítséget nyújt. A Napsugár Óvodánál megtörtént a javítás (invertercsere) és beérkeztek az ehhez kapcsolódó dokumentumok is.

**Energetikai monitoring rendszer:** A rendszer hatékonyságának növekedése egyértelműen látszik a visszajelzésekből. A rendszer kezelése, fejlesztése a továbbiakban is folytatódik, mivel számos területen még beavatkozás szükséges a kollégánk részéről is. Az egyes rendszerkapcsolati pontok miatt új kontaktlista készült. A Panda adatgyűjtő rendszer szerves részét képezi a jelenleg kialakítás alatt álló egységes energia monitoring rendszernek. Az egységes rendszer lehetővé fogja tenni az adatgyűjtő rendszerben tárolt létesítmények egységes módú összehasonlíthatóságát. Ez jelenleg fejlesztés és tervezési szakaszban jár. Az energetikus kolléga javaslatot tett az egységes keretrendszer kialakítására. Korábban a Fenntarthatósági és Klímastratégiai Szakmai Bizottság számára előterjesztés, a Panda adatgyűjtő rendszer fejlesztői számára pedig műszaki iránymutatás formában. Az EgTM (energiagazdálkodási teljesítménymutató) bevezetését a kolléga megkezdte.

* Párhuzamosan megkezdte az iroda a vonatkozó idősoros grafikonok munkaterületeinek „programozását” az EON távleolvasási portálán. A cél, a napi nyomon követhetőség kialakítása, a teljesítmények, az induktív és kapacitív veszteségek mértékének folyamatos monitorozása. A „programozás” befejeződött, az EON távleolvasási portál felületén a napi monitorozás lehetősége biztosítottá vállt.
* A Magyar Energetikai és Közmű-szabályozási Hivatal (MEKH) értesítést küldött arról, hogy a kötelező közintézményi energiahatékonysági feladatok ellátását a MEKH támogatja azzal, hogy biztosítja a NEH Információs Rendszert (NEHIR) és az online energetikai adatgyűjtő rendszert, az Energy Management Information System-et (EMIS). Az adatszolgáltatási kötelezettségeiket a közintézmények e két rendszer használatával teljesíthetik. Erre vonatkozóan a Beruházási Iroda értesítette a közintézmények vezetőit és kérte a két rendszerhez való csatlakozást.
* A közintézmények megkezdték a NEHIR/EMIS regisztrációkat és az épületállományok feltöltését az alábbi PIR kategóriákba sorolva. (A besorolások alapja: 54017-13/2025 számon iktatott dokumentum).
	+ - * Szombathelyi Egészségügyi és Kulturális Intézmények Gazdasági Ellátó Szervezete (GESZ) saját PIR azonosítóval.
			* Szombathelyi Köznevelési Intézmények Gazdasági, Műszaki Ellátó és Szolgáltató Szervezete (GAMESZ) saját PIR azonosítóval.
			* Szombathelyi Egyesített Bölcsődei Intézmény (EBI) saját PIR azonosítóval.
			* Pálos Károly Szociális Szolgáltató Központ és Gyermekjóléti Szolgálat saját PIR azonosítóval.
			* Savaria Múzeum saját PIR azonosítóval.
			* Mesebolt Bábszínház saját PIR azonosítóval.
			* Savaria Szimfonikus Zenekar saját PIR azonosítóval.
			* Berzsenyi Dániel Könyvtár saját PIR azonosítóval.
			* Szombathely Városi Vásárcsarnok saját PIR azonosítóval.
			* Szombathely Megyei Jogú Város Polgármesteri Hivatala az önkormányzat PIR azonosítójával.
* A NEHIR/EMIS és a Panda adatgyűjtő rendszer összehangolása nélkülözhetetlen a hatékony energiamenedzsment kialakításához. Ez a feladat egy többhónapos folyamat, melynek megkezdtük az előkészületeit.

**Energiahatékonysági Kötelezettségi Rendszer (EKR), megtakarítás:** Már átvizsgálta az iroda a 2021, 2022, 2023 év fogyasztási adatainak jelentős részét. Számítások, elemzések alapján meghatározta az adattömböt, melyet érdemes lenne a rendszerben kezelni. Kérésre, az adattömbök bővítése 2 munkanapon belül megtörtént. (6 táblázat, 482 db cella). Az iroda a rábízott feladatot teljesítette. Az idei évre vonatkozóan, az EKR adta lehetőségek korlátozottak, ennek oka a megváltozott energiajogi környezet. Az idei évben az ESCO szerződések létrejötte lehet opció az energetikai beruházások tekintetében, melynek lehetőségeit elkezdtük vizsgálni. Az első ilyen lehetőség a Polgármesteri Hivatal világítására irányulóan került előtérbe.

**Lekötött teljesítmények felülvizsgálata, optimalizálás:** Megtörtént a lekötött teljesítmények felülvizsgálata. A statikus számítási módszer alkalmazása befejeződött. Dinamikus lekötött teljesítmény meghatározása szükséges. A hálózathasználati szerződések megérkeztek az elosztótól. Az érintett ingatlanok műszaki dokumentumainak felülvizsgálata folyamatban van.

* Első körben megtörtént az Agora és a Savaria Mozi lekötött teljesítményének módosítása, melyben az iroda munkatársa jelentős szerepet vállalt.
* A második körben: M8. FHO-F,GYFOG-FÜ. (Egészségügyi alapellátó, Markusovszky L. u. 8.), POD: HU000110F11-U-ONK-SZHELY-MARKUSOV volt. A GESZ műszakis kollégájának bevonása megtörtént. A módosítási kérelem határidőre elkészült. A módosított hálózathasználati szerződés megérkezett az elosztótól, a költségmegtakarítás 2024. november 1-jétől folyamatos.
* Harmadik módosítási körben: POD azonosító: HU000110F11-U-SAVARIA-MUSEUM-SZOM, mely a Smidt Múzeumhoz tartozik. A benyújtás határideje 2024. november 30. Az energetikus elkészítette a szükséges kalkulációkat és elküldte javaslatát az illetékes gazdálkodó szervezetnek. (A dokumentum benyújtása megtörtént az elosztó felé.)
* Negyedik módosítási kör, mely a következő fogyasztási helyeket tartalmazza: HU000110F11-U-BOLCSODE-SZHEL-VACI, HU000110F11-U-POG-MEST-HIV-SZHELY, HU000110F11-U-ONKORMANYZAT-SZHELY, HU000110F11-U-ONKORM-SZHELY-RAK--, HU000110F11-U-MUZEUMOK-IG-SZHELY-, HU000110F11-U-VASM-MUZ-SZHELY-PA-. A Százszorszép Bölcsőde (HU000110F11-U-BOLCSODE-SZHEL-VACI), SZMJV Polgármesteri Hivatal Kossuth L. u. 1-3. és 7. (HU000110F11-U-POG-MEST-HIV-SZHELY, HU000110F11-U-ONKORMANYZAT-SZHELY), a lekötött teljesítmény csökkentése problémamentesen lezajlott, a módosított hálózathasználati szerződés megérkezett, az iroda energetikusa ellenőrizte.
* Az ötödik körben a következő fogyasztási helyek kerülnek felülvizsgálatra: HU000110F11-U-VASARCSARNOK-SZHELY, HU000110F11-U-ONKORMANYZ-SZHELY--, HU000110F11-U-KEPTAR-SZOMBATHELY-, HU000110F11-U-BERZSENYI-KONYVTAR-, A felülvizsgálatok megtörténtek, a kapcsolódó lekötött teljesítmény módosítások benyújtásra kerültek az elosztó felé.
* A hatodik körben HU000110F11-U-BOLCSODE-SZH-FOGARA, HU000110F11-U-BOLCSODE-SZH-BARATS, azaz a Meseház Bölcsőde és a Bokréta Bölcsőde lekötött teljesítményeinek optimalizálása van folyamatban, melyek esetén megtörténtek a számítások, valamint az elosztó felé már benyújtásra kerültek a kérelmek.

A lekötött teljesítmények optimalizálásának eredményeként, hosszútávon (2030-ig) több, mint nettó **80.000.000 Ft** megtakarítás képződik. A folyamatnak nem volt beruházási költségvonzata. A továbbiakban a lekötött teljesítmények kezelését az intézmények önállóan végzik, de kérdés esetén az energetikus kollégánk informatív segítséget nyújt.

A **Kommunális Iroda** ellátja, a közutak, közterületek, a csapadékvíz-elvezetés üzemeltetésével és fenntartásával, a köztisztasággal, az e-közműegyeztetéssel, lakossági bejelentésekkel kapcsolatos feladatokat.

Fentiek alapján *2025. január 15. és 2025. február 12.* napja közti időszakban az ***iktatott ügyek száma 509 db***, amelyből

* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek bontása, útcsatlakozások kialakítása, rendezvények) 270 db,
* úthiba 69 db,
* behajtási engedély 30 db,
* telephely igazolások 8 db,
* csapadékvíz-elvezetés 3 db,
* a köztisztaság 65 db,
* az e-közműegyeztetés a 0 db,
* egyéb 64 db.

Állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., Vasi Flóra Kft., Szkendó Kft.)

A SZOVA NZrt. 2024. november 11-től a téli készenlétet elrendelte, amennyiben szükséges a következő időszakban a síkosságmentesítést és a hóeltakarítást elvégzi.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. Közlekedési táblák kihelyezése és cseréje, valamint forgalomkorlátozó eszközök kihelyezése folyamatosan történik.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A 2025. évi közösségi közlekedés menetrend módosítása miatt szükségessé vált új buszmegállóhelyek kialakításra kerültek.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A redmine rendszeren keresztül, a „Szépítsük Együtt Szombathely” menüpontból, az info@szombathely.hu, a katyu@szombathely.hu, a koztisztasag@szombathely.hu e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

A **Környezetvédelmi Iroda** vezetője az alábbiakról tájékoztatott:

Az iroda 2024. október 11-étől ellátja - többek között - a parkfenntartással, a fakivágással, a játszóterek, szökőkutak, fizetőparkolók üzemeltetésével, a közvilágítással, a helyi közösségi közlekedéssel, a közterület-használati engedélyek kiadásával, a köztemetők fenntartásával, a kéményseprőipari közszolgáltatással, a nem közművel összegyűjtött háztartási szennyvíz begyűjtésével, tűzivíztározók időszakos ellenőrzésével, a rágcsálóirtással, a zajvédelemmel, a szárazelem gyűjtéssel, a természetvédelmi szakhatósági megkeresésekkel, a víz- és szennyvízrekonstrukcióval, vízgazdálkodással, valamint a Környezetvédelmi Iroda hatáskörébe tartozó lakossági bejelentésekkel kapcsolatos feladatokat.

A Szombathelyi Parkfenntartási Kft. (SZOMPARK Kft.) a parkfenntartási feladatokat, mint parkok takarítását, balesetveszélyes fák kivágását, virágágyások ápolását a városi kertész közreműködésével folyamatosan végzi.

A Szombathelyi Polgárok Kútja teljeskörű felújításához az árajánlatok beérkeztek, a medence átépítésére várjuk a megfelelő ajánlatot. A csövek víztartási próbája megtörtént, amelyről szóló jegyzőkönyv az iroda rendelkezésére áll.

Az Éhen Gyula téri esőkert talaj- és csapadékvízelvezetési munkái és a talajfeltöltés elkészültek. Az évelők beültetése is megtörtént, még a kavicsmulcs terítése szükséges.

A tél legfontosabb munkafázisai, a fametszések városszerte zajlanak.

A Brenner-parkban történt fakár (egy bükkfa fél koronája leszakadt) két fitneszezközben is jelentős kárt okozott. A kártérítési eljárás lezárásaként a kártérítési igény a biztosító részéről elutasításra került.

A lakossági és képviselői közvilágítási bejelentések kezelése és a hibaelhárítás megrendelése, valamint a számlázással kapcsolatos ügyintézés az irodán folyamatos. Kandeláber és aktív elem pótlására irányuló több megrendelés is történt, amelyek a későbbiekben a biztosító által várhatóan megtérítésre kerülnek.

Egy közvilágítási fogyasztási helyen mérőóra cserével kapcsolatos ügyintézést lebonyolításra került, amely során megállapítást nyert, hogy a mérő nem rendelkezett érvényes szerződéssel. Ezt orvosolva az ellenőrzés során felszerelt új mérőt az E.ON a számlázási rendszerébe beépítette. Az el nem számolt időszakra vonatkozó költségek megtérítéséről egyeztetések zajlanak a szolgáltató és az Önkormányzat között.

A BLAGUSS Agora Hungary Kft. - helyi közösségi közlekedési - 2025. évre vonatkozó menetrendjének, jegy- és bérletárainak módosítása 2024. december 20. napján mindkét fél részéről aláírásra került. Az új menetrend 2025. február 1-jétől került bevezetésre. A képviselők a menetrend módosítására vonatkozó javaslataikat 2025. május 31-éig tehetik meg. A lakossági bejelentések, észrevételek befogadása, feldolgozása, a szolgáltatóval történő egyeztetések az irodán folyamatosak.

A Magyar Energetikai és Közmű-szabályozási Hivatal által jóváhagyott Gördülő Fejlesztési Tervben szereplő, valamint ún. havaria jellegű megrendelések megküldése a Vasivíz Zrt. felé folyamatos. Az elvégzett munkák teljesítését az iroda helyszínen is ellenőrzi.

A lakossági bejelentésekre reagálva a közterületi rágcsálóirtás (átfogó és eseti) megrendelése folyamatos. 2024. évben a szerződés szerinti átfogó városi irtás keretén belül elvégzett feladatokon túl 57 alkalommal került sor eseti megrendelésre.

A Környezetvédelmi Iroda hatósági eljárást folytatott le fakivágási, közterület-használati, zajvédelmi ügyekben, valamint helyi természetvédelmi végzéseket adott ki a város közigazgatási területén induló beruházásokra vonatkozóan.

Újabb lakossági panaszok érkeztek a FALCO Zrt. gyár por- és szaghatásával kapcsolatban, amelyre válaszul megkerestük az üzemet, valamint a kormányhivatalt is - mint hatáskörrel rendelkező szervet - a tervezett, illetve már megvalósított intézkedéseik kapcsán.

Több panasz elbírálása is folyamatban van zajterheléssel kapcsolatos ügyekben. Az Uránia udvari szórakozóhelyek üzemeltetőit, a lakókat, önkormányzati képviselőket és a hatóságokat is bevonva, közös erővel próbálja az Önkormányzat megszüntetni az utóbbi időben megnövekedett lakossági panaszokat. Az ügy érdekében a szórakozóhelyeken közös helyszíni bejárás, valamint zajvédelmi szakértő általi mérőműszeres ellenőrzés is történt.

A Fenntarthatósági és Klímastratégiai Szakmai Bizottság működésével kapcsolatos mindennemű feladatot a Környezetvédelmi Iroda látja el.

**A Városüzemeltetési és Városfejlesztési Osztály Vagyongazdálkodási és Városfejlesztési Irodája** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 459 db iktatott ügyirat keletkezett az irodán.

Az iroda a **vagyongazdálkodási feladatkörében** gondoskodott a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése volt. A sikeres pályázatot követően az iroda elkészítette az adásvételi szerződéseket, gondoskodott az ingatlan-nyilvántartással kapcsolatos feladatok ellátásáról, eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálta, amennyiben a vagyon értékesítése lehetséges volt, úgy megtette a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Az iroda elkészítette a határozatlan idejű bérleti szerződéssel rendelkező önkormányzati bérlakásokban élők felé címzett vételi szándék felmérésével kapcsolatos leveleket, 291 db lakásra vonatkozóan került megküldésre a levél, a szándéknyilatkozatok visszaküldési határideje 2025. január 31. Az iroda munkatársai a telefonos, valamint írásbeli megkeresésekre tájékoztatást nyújtottak az ügyfeleknek. A beszámoló elkészítéséig 39 bérlő jelezte vételi szándékát.

A Sárdi-éri utca projekt megvalósításához szükséges, hogy a terület önkormányzati tulajdonban legyen, ezért az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése). A 2025. január 30-i közgyűlésen hozott döntések végrehajtásra kerültek.

A Haladás 1919 Kft.-ben fennálló 98 %-os üzletrészét az Önkormányzat tovább osztotta, és 1 % arányú üzletrészt Schafer András részére történtő értékesítéséről döntött.

Az iroda elkészítette a beérkezett kérelmek alapján az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat. Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről. Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről. Az év végén lejáró ingyenes használatba adási megállapodások a közgyűlési döntéseknek megfelelően meghosszabbításra kerültek.

Az iroda elkészítette a hatáskörébe tartozó közgyűlési, bizottsági előterjesztéseket és polgármesteri döntéseket.

A **Vagyongazdálkodási és Városfejlesztési Iroda** vezetője az alábbi tájékoztatást adta az iroda pályázatokkal kapcsolatos munkájáról:

A **,,Szent Márton Lovas Sport, Hagyományőrző és Rendezvényközpont fejlesztésének előkészítése”** MVP projekt záró beszámoló elfogadásáról szóló dokumentum megérkezett. 1.350.000 Ft szabálytalanul felhasznált és 711 Ft fel nem használt támogatás visszafizetése szükséges.

A „**Szombathely Fedett Uszoda és Termálfürdő fejlesztésének előkészítése**” MVP projekt záró beszámolójának ellenőrzéséhez a Miniszterelnökség a záró beszámoló anyagának digitalizált megküldését kérte, ami megtörtént.

A 1625/2021. (IX.3.) Korm. határozat értelmében Szombathely Megyei Jogú Város 905.000.000 Ft összegű vissza nem térítendő támogatása (**BM támogatás**)záró beszámolójának első hiánypótlása MÁK felé benyújtásra került.

A Horizont2020-as **JUSTNature** projektben vállalkozók bevonásával megvalósult műhelymunka ötletei közül kiválasztottunk hármat, amelyek a rendelkezésre álló keretből megvalósíthatóak, ezek előkészítése folyik. Folyamatban van a Sziszekkel folytatandó testvérvárosi eszmecsere 3. állomásának előkészítése. Továbbfejlesztés alatt van a város digitális modellje is. Az iroda elvállalta a 7. projekttalálkozó megszervezését 2025. áprilisában.

Az Interreg Europe **OD4GROWTH** projekt 4. szemeszterével kapcsolatos tevékenységek folytatódnak. Jelenleg a projektben potenciálisan létrejövő pilot tevékenység feltérképezése és a vezető partnernek való prezentálása, további jó gyakorlatok összegyűjtése és beküldése az Interreg platformra elbírálásra, valamint az online oktatási anyaghoz kapcsolódó kérdőív összeállítása van folyamatban. 2025. február 17-én a projektben hivatkozott stratégiai dokumentum, a Szombathely2030 kapcsán partnerségi egyeztetés zajlik le a projekt előrehaladásával kapcsolatban.

Az **European Urban Initiative City to City Exchanges** projekt lezárásához szükséges dokumentumok leadásra kerültek, várunk ez elbírálásra és a támogatási összeg megküldésére.

A **Horizon Europe WeGenerate** projekt következő tanulmányútja 2025. szeptember 23-25. között kerül megrendezésre Tampereben, Finnországban, ezen kívül a partnerség folyamatosan tartja a kapcsolatot és online műhelymunkákon vesz részt.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt fizikai megvalósítása 2024. december 31-ig megtörtént. A bölcsőde a tervezett időpontban (2024. december 16.) megnyitott. A projekt zárása, a beszámolók elkészítése folyamatban van.

A **TOP-6.1.5-15-SH1-2019-00002** számú **„A Ferenczy utca hiányzó szakaszának kiépítése"** című projekt záró kifizetési igénylése és beszámolója jóváhagyásra került, a projekt 2024. október 17. napján fenntartási időszakba került. A projekt vízjogi üzemeltetési engedélyének beszerzési határideje 2025. október 16. napja, melyet legkésőbb 2025. október 31-ig az 1. sz projektfenntartási jelentés mellékleteként Támogató részére meg kell küldeni.

A **„Szombathely – Zanat kerékpárút megvalósítása”** című projekt pénzügyi és szakmai beszámolója 2024. június 19-én benyújtásra került.

A **TOP Plusz-1.3.1-21** számú, **„Fenntartható városfejlesztés Szombathelyen”** című projekt megvalósítása folyamatban van. Tanulmányok elkészítésére indikatív ajánlatok rendelkezésre állnak. A Támogatási Szerződés 4. számú módosítása iránti kérelem 2024. decemberben benyújtásra került.

A **TOP-6.5.2-15-SH1-2016-00001** számú, **„Megújuló Szombathely – tiszta energia saját erőből”** című projekt esetében a Támogató 2024. november 4-én elfogadta a Támogatási Szerződés módosítását, amely a projekt indikátorainak változására vonatkozott.

Az Interreg CE **Green LaMiS projektben** folytatódik a két kiválasztott önkormányzati szolgáltatóval az együttműködés, a lehetséges eszközhasználati beavatkozások feltérképezése, a szóba jöhető járműtípusok kiválasztása és a használtjármű-piac megismerése. Folytatódnak a rendszeres havi online egyeztetések. Elfogadásra került az első beszámolási időszak jelentése.

A Leccoval közös Customised Energy (**C-ENERGY**) projekt megvalósítása során a diákcsoportokban folyik a munka. A versenyfeladatok készítése folyamatos, ezek köztes mérföldköve 2025. február 14., véghatárideje 2025. április 11. A harmadik utazás a 2025. május 18-21. között lesz. Az utazáson diákok és kísérő felnőttek, valamint szakmai partnerek egyaránt részt vesznek.

TOP Plusz **„Parkolási infrastruktúra és zöldfelületfejlesztés a Derkovits városrészen”** című projekt pályázati anyagának pontosítása és kiegészítése szükséges a Zöldinfrastruktúra Tervzsűri I. körös véleményezése alapján.

TOP Plusz **„Sárdi-éri iparterület fejlesztése, kivezető út építése”** című projektre vonatkozóan a támogatási kérelem 2024. október 11-én benyújtásra került, a támogatási kérelem hiánypótlása 2024. november 5-én megtörtént. 2024. november 8-án a Támogató értesítést küldött a jogosultsági feltételek teljesítéséről, ezzel egyidejűleg megkezdte a támogatási kérelem tartalmi értékelését.

TOP Plusz **„Szociális alapszolgáltatások fejlesztése”** című projekt esetén a Pozsony utcában történő szociális ellátórendszer fejlesztése a feladat. A megalapozó dokumentum elkészült. A támogatási kérelem benyújtásra került. 2024. szeptember 18-án a Támogató értesítést küldött a jogosultsági feltételek teljesítéséről, ezzel egyidejűleg megkezdte a támogatási kérelem tartalmi értékelését. 2025. januárjában hiánypótlási felhívás érkezett, a válasz benyújtásra került.

A NetZeroCities program 20 hónapos tudásátadási programjába beválasztották Szombathelyt, Pilot városai Pécs és Miskolc. 2025. február elején megkezdődött a partnerek közötti munka az NZC program képviselőjének irányításával.

Az **ANTI-addict** – **„Közös drogprevenciós tevékenységek és stratégiai együttműködés megvalósítása az osztrák-magyar határtérségben”** elnevezésű pályázat az INTERREG VI-A Ausztria-Magyarország Program keretében 2024. november 7-én benyújtásra került. A támogatói döntés várható dátuma 2025. március.

A **TOP Plusz-3.4.1-23 kódszámú**, “Fenntartható humán infrastruktúra” című pályázati felhívásra vonatkozóan a támogatási kérelmek benyújtásra kerültek.

1. Bölcsődék fejlesztése Szombathelyen
2. Egészségügyi alapellátás fejlesztése
3. Gyermekjóléti és szociális alapszolgáltatások fejlesztése
4. Óvodai fejlesztések Szombathelyen
5. Szociális alapszolgáltatások minőségi fejlesztése

Előkészítés alatt áll egy projektfejlesztés a Vízügyi Igazgatósággal a várhatóan hamarosan megjelenő **KEHOP Plusz 2.1.1** felhívásra. A célterület a Perint patak déli szakasza, ami a felhívás részleteinek megismerését követően módosulhat.

A **TOP Plusz-1.3.2-23 kódszámú**, “Fenntartható városfejlesztés” című pályázati felhívásra vonatkozóan a támogatási kérelmek benyújtásra kerültek.

1. Parkolási infrastruktúra- és zöldfelületfejlesztés a Derkovits városrészen
2. Kerékpárosbarát fejlesztések a déli városrészen

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Felügyelte a folyamatban lévő fejlesztéseket és elvégezte a szükséges teszteléseket.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

A Belső Ellenőrzési Iroda tevékenységének keretét adó 2025. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2024. novemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2025. február közepén befejeződött a Szombathelyi Aréna Óvodában, a Szombathelyi Barátság Óvodában és a Szombathelyi Hétszínvirág Óvodában az intézmények pénzkezelési tevékenységének vizsgálata.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban új vizsgálatot indított el az iroda a Mesebolt Bábszínháznál, az intézmény gazdálkodásának átfogó vizsgálatára kerül sor az alábbi szempontok szerint:

* a gazdálkodás szervezettsége, célszerűsége;
* számviteli előírások érvényesülése;
* az intézményi vagyon változásának értékelése;
* a leltározás és a selejtezés ellenőrzése;
* gépjárművek üzemeltetésének ellenőrzése;
* a belső kontrollrendszer kialakítása és működtetése.

A vizsgálat várhatóan március végén fejeződik be.

A **Gondnoksági Iroda** az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

* a Közterület – Felügyelet Kossuth u. 11. számú ingatlan lapostető vízszigetelés javítása befejeződött, a lépcsőház festése is február közepéig elkészül;
* elkezdte az iroda a Hivatal épületében számos iroda felújítása és átrendezése során felhalmozódott és feleslegessé vált eszközök selejtezését;
* tűz és munkavédelemi feladatok ellátására kiírt pályázat eredményeként megkötötte a szerződést a szolgáltatás ellátására;
* megkezdte az elavult, elhasználódott bútorok selejtezését;
* papír-írószer raktár leltározása;
* az idei Húsvéti vásár technikai szervezése is elindult.

Kérem a Tisztelt Közgyűlést tájékoztatóm elfogadására.

**Szombathely, 2025. február „ ”**

 **/: Dr. Károlyi Ákos :/**

**HATÁROZATI JAVASLAT**

**….…/2025. (II.27.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal